
Tárgy: Döntés az önkormányzat tulajdonában álló ingatlan bérbeadására vonatkozó új hirdetményezési eljárás megindításáról 
(Budapest XIV. kerület, Miskolci utca 141-145. [hrsz.: 30492])
Tisztelt Képviselő-testület!
I. Előzmények
Az ingatlan leírása:

Budapest Főváros XIV. Kerület Zugló Önkormányzata (a továbbiakban: Önkormányzat vagy Zugló Önkormányzata) tulajdonát képezi az ingatlan-nyilvántartás adatai szerinti 1147 Budapest, XIV. kerület, Ilosvai Selymes utca 116-118. / 1147 Budapest, XIV. kerület, Czobor utca 89-91./ 1147 Budapest, XIV. kerület, Miskolci utca 141-145. szám alatti (hrsz.: 30492) (a cím a továbbiakban egységesen: 1147 Budapest, XIV. kerület, Miskolci utca 141-145.), 4 028 m2 alapterületű, kivett általános iskola (továbbiakban: Ingatlan). 
Az előterjesztés tárgya a fenti Ingatlanon belül elhelyezkedő 2 330 m2 alapterületű kivett iskolaépület.
Az előterjesztés tárgyát képező ingatlan Budapest XIV. kerület, Zugló, Alsórákos részén, a Miskolci utca, Czobor utca és Ilosvai Selymes utcák által határolt terület délnyugati részén található. Az Ingatlanon egy középiskola és egy tánciskola, valamint egy óvoda üzemel. (Az óvoda területe nem része a bérbeadási felhívásnak).
A környező ingatlanok alapvetően lakóházak és társasházak. Aszfalt úton közelíthető meg, parkolás az utcában korlátozott számban, díjmentesen megoldott, illetve az intézmény belső udvarára is be lehet állni gépjárművel. 
A fővároson belül a kerületrész megítélése jó, közepesen fejlődő városrész, aminél előnyt jelentenek a jó közlekedési lehetőségek és kertvárosi zöldkörnyezet. Az Ingatlan megközelíthető villamossal és autóbusszal is.
Az Ingatlanon belül a nyílászárók fa szerkezetűek dupla üvegezéssel, fa szerkezetű ajtókkal rendelkeznek. Fűtése gázkazánnal megoldott. A melegvizet kisteljesítményű átfolyós vízmelegítők biztosítják. A padlóburkolatok mettlachi, hajópadló, PVC, kerámialap, parketta, táncszőnyeg. A belső falfelületek festettek, csempézettek, lambériázottak. Közművesítettsége víz, elektromos áram, csatorna, gáz.

Az ügy előzménye
Az Ingatlant jelenleg is a Stúdió Zene- és Táncművészeti Alapítvány „Budapest Táncművészeti Stúdió” Szakgimnázium és Alapfokú Művészeti Iskolája használja jogcím nélküli használóként. A korábbi bérleti jogviszonyuk 2022. december 31. napján megszűnt.
Budapest Főváros XIV. Kerület Zugló Önkormányzata Képviselő-testülete 325/2025.  (X. 16.) önkormányzati határozatával úgy döntött, hogy a Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 11/2024. (IV. 2.) önkormányzati rendelet (a továbbiakban: Rendelet) 12. § (1) bekezdés k.) pontja alapján a tárgyi címen lévő kivett általános iskolára kiírt hirdetményi úton lefolytatott versenyeztetési eljárásban – a Hirdetményben kikötött jogával élve – az ajánlatot benyújtó ajánlattevővel szemben a szerződés megkötését megtagadta, és a versenyeztetési eljárást eredménytelenné nyilvánítja.
Bérleti díj megállapítása

A Rendelet 35. § (1) bekezdése alapján, a helyiség bérleti díja egy fél évnél nem régebbi, értékbecslő által készített bérleti díj realitás vizsgálat alapján kerül megállapításra. 
Az Ingatlan vonatkozásában értékbecslő által 2025. 07. 23 napján készített értékbecslésben a havi elvárható bérleti díj összeg 6 314 000,- Ft + Áfa/hó.  (2. melléklet – BR, tulajdoni lap)
A Zuglói ZRt. előkészítette az új eljárás megindításához szükséges Hirdetmény tervezetet. (3. melléklet – hirdetmény tervezet)
II. Vélemények
Jogi szabályozási környezet

Hatáskör

Budapest Főváros XIV. Kerület Zugló Önkormányzata Képviselő-testületének Budapest Főváros XIV. Kerület Zugló Önkormányzata tulajdonában álló helyiségek bérbeadásáról szóló 11/2024. (IV. 2.) önkormányzati rendelet (a továbbiakban: Rendelet) 2. § (1) bekezdése alapján helyiség bérbeadásával kapcsolatos tulajdonosi jogkörök gyakorlása – a (2) és (3) bekezdésben foglalt kivétellel – az Önkormányzat Képviselő-testülete hatáskörébe tartozik.  
A Rendelet 10. § (1) bekezdése rendelkezik arról, hogy az Önkormányzattól mely üres helyiség bérelhető.
A Rendelet 18. § (4) bekezdése értelmében, ha a helyiség bérlőjét versenyeztetés útján kell kiválasztani, erre a bérbeadási ajánlatban utalni kell.

A felhívást és hirdetményt (a továbbiakban együtt: bérbeadási ajánlat) közzé kell tenni. A közzététel időtartama legalább 15 nap.
A Rendelet 18. § (1) bekezdése és 19. § (2) bekezdése értelmében törvényben meghatározott forgalmi értékhatár feletti helyiség bérbeadása esetén a versenyeztetési eljárás árverseny (licit) útján valósul meg.

A Rendelet 19. § (2) bekezdése értelmében az árverseny időpontját és helyét a Zuglói Zrt. honlapján legalább 5 nappal előbb közzé kell tenni. A licit nyilvános. A licitlépcsők mértékét az árverseny levezetője határozza meg.

A Rendelet 19. § (3) bekezdése értelmében az árversenyen való részvétel feltétele a Rendelet 19. § (4)- (5) bekezdései szerinti ajánlati biztosíték megfizetése.

A Rendelet 22. §-a alapján az árverseny nyerteséről a polgármester dönt.
Zuglói ZRt. véleménye: Az Ingatlan minél előbbi bérbeadása érdekében új eljárás indítása szükséges.
Főmérnökség véleménye: Az előterjesztésben közölt információk alapján észrevételt nem tesz.
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
III. Bizottsági vélemények
Az előterjesztést a Gazdasági Bizottság véleményezi.
IV. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező, az Önkormányzat tulajdonában álló ingatlan bérbeadására vonatkozó új hirdetményezési eljárás megindításáról [Budapest XIV. kerület, Miskolci utca 141-145. (hrsz.: 30492)] szóló határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint 50. §-a alapján egyszerű többséget igényel.
Budapest, 2025. november 11.

Rózsa András

polgármester 
Mellékletek:
1. melléklet: Határozati javaslat
2. melléklet: BR. vizsgálat, tulajdoni lap
 3.   melléklet: Hirdetmény tervezet 

Az előterjesztést készítette:
Zuglói ZRt.

